open-index/open-wikipedia-markdown huggingface dataset:
Paramount Airways

**Paramount Airways** er et ikke fungerende indisk flyselskap som opererte fra Chennai. Selskapet har ikke lenger lisens til å fly siden lisensen ble trukket tilbake 19. april 2010. Selskapet siktet hovedsakelig mot forretningsmarkeet og hadde sin hovedbase på Chennai International Airport. Paramount Aiways var det første flyselskapet i India som kjøpte den nye generasjonen Embraer 170/190 Family fly.

Selskapet mistet sin lisens etter en diskusjon med leasingselskapet GE Capital Aviation Services om betaling av leie for flyene. I diskusjonene ble det ikke oppnådd enighet og Paramount Airways ble satt på bakken.

## Referanser
Cyrtaucheniidae

* Se systematisk inndeling

**Cyrtaucheniidae** er en gruppe (familie) av edderkopper som tilhører den forholdsvis primitive gruppen Mygalomorphae. Denne familien er representert med fire arter i Europa.

## Utseende
Ganske store (15-35 mm), ikke påfallende hårete, brunlige edderkopper. Som andre mygalomorfe edderkopper peker giftklørne på chelicerene bakover. De to ytterste leddene på beina har tette kammer av børster (scopulae) på hver side. De åtte øynene sitter samlert i et lite, mørkt område foran på prosoma, som er noe utvidet sidelengs i den bakre delen. Beina er forholdsvis lange og kraftige. Spinnvortene er ganske korte.

## Levevis
De lever i silkekledte ganger. Den runde åpningen er dekket av et tynt lokk av silke.
Disse edderkoppene finnes gjerne i tørre områder.

## Giftige arter
Artene kan opptre ganske aggressivt om de føler seg truet, men de er ikke regnet som farlige for mennesker.

## Utbredelse
Familien forekommer i alle verdensdeler unntatt Antarktis, men det er kjent bare én art i Australia og fem i Asia. I Europa er de kjent fra fastlandsdelene av Spania og Italia, og fra Sicilia og Kreta. Flest arter er det i Afrika og Sør-Amerika.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Gruppe Bipectina
****** Familie Cyrtaucheniidae
******* Slekten *[[Acontius]]* Karsch, 1879 – 10 arter, Afrika og Sør-Amerika
******* Slekten *[[Ancylotrypa]]* Simon, 1889 – 44 arter, Afrika
******* Slekten *[[Anemesia]]* Pocock, 1895 – 4 arter, Sentral-Asia
******* Slekten *[[Angka]]* Raven & Schwendinger, 1995 – én art, Thailand
******* Slekten *[[Apomastus]]* Bond & Opell, 2002 – 2 arter, USA
******* Slekten *[[Aptostichus]]* Simon, 1891 – 7 arter, USA
******* Slekten *[[Bolostromoides]]* Schiapelli & Gertschman, 1945 – én art, Venezuela
******* Slekten *[[Bolostromus]]* Ausserer, 1875 – 9 arter, Sør-Amerika, Afrika
******* Slekten *[[Cyrtauchenius]]* Thorell, 1869 – 18 arter, middelhavsområdet. I Europa:
******** *[[Cyrtauchenius doleschalli]]* Ausserer, 1871
******** *[[Cyrtauchenius obscurus]]* Ausserer, 1871
******** *[[Cyrtauchenius siculus]]* (Latreille, 1831)
******** *[[Cyrtauchenius walckenaeri]]* (Lucas, 1846)
******* Slekten *[[Entychides]]* Simon, 1886 – 4 arter, Nord- og Mellom-Amerika
******* Slekten *[[Eucteniza]]* Ausserer, 1875 – 5 arter, Nord-Amerika
******* Slekten *[[Fufius]]* Simon, 1888 – 9 arter, Nord-Amerika
******* Slekten *[[Homostola]]* Simon, 1892 – 5 arter, Sør-Afrika
******* Slekten *[[Kiama]]* Main & Mascad, 1969 – én art, New South Wales
******* Slekten *[[Myrmekiaphila]]* Atkinson, 1886 – 11 arter, USA
******* Slekten *[[Neoapachella]]* Bond & Opell, 2002 – én art, USA
******* Slekten *[[Promyrmekiaphila]]* Schenkel, 1950 – 2 arter, USA
******* Slekten *[[Rhytidicolus]]* Simon, 1889 – én art, Venezuela

## Kilder
* Fauna Europaea Web Service, utbredelsesdatabase over europeiske dyr 

## Eksterne lenker
* 
* Foto av ''Aptostichus'' sp. 
* Bildegalleri over nordamerikanske arter
Nasrin Khusrawi

**Nasrin Khusrawi** (født 21. mars 1983 i Iran) er en norsk skuespiller utdannet på Statens teaterhøgskole ved KHiO. I 1988 flyttet Khusrawi sammen med moren og broren til Norge. Faren hadde flyktet i forveien.

## Utdannelse
Khusrawi er utdannet på Statens Teaterhøgskole ved KHIO (2010-2013). Et halvt år av disse var utveksling i New York, ved William Esper Studio. Fra 2006 til 2009 studerte hun i New York ved Circle in the Square Theater School og Stella Adler Studio of Acting deretter ved Nordic Black Express i Oslo, en fysisk og performance basert Teaterskole.

På Statens Teaterhøgskole var hun den første kvinnen med innvandrerbakgrunn som er blitt tatt opp som elev. Hun kom også inn på Kunstakademiet i Bergen og på kunstfag både i Oslo og Bergen samme år som hun kom inn på Statens Teaterhøgskole.

## Skuespillerkarriere
Hun hadde sin debut ved Oslo Nye Teater, hvor hun spilte flere roller i forestillingen *Neste Kamp,* senere tittelrollen i *[[Snøhvit]]* ved Riksteatret. Hun ble så engasjert ved Teatret Vårt i Molde, Kilden Teater i Kristiansand hvor hun blant annet spilte Nora i *[[Et dukkehjem]]* og ved Nationaltheatret hvor hun spilte Heksa i *[[Reisen til Julestjernen]]*. 

Hun gjorde også performancen *Håpet kommer programmatisk til slutt* på Kunstnernes Hus. 

Høsten 2020 hadde hun en av hovedrollene i NRK-serien *[[Norsk-ish]]*. Sesong 2 kom høsten 2023. Hun spilte dronningen i filmen *Tre nøtter til Askepott* som kom på kino i november 2021. I desember 2021 var hun med i NRKs julekalender *[[Kristiania magiske tivolitheater]]*.

Hun spiller rollen som sangpedagog i Sex, den første filmen i triologien til Dag Johan Haugerud, som har premiere i Norge 1. mars

## Referanser


## Eksterne lenker
* 
*
Kent Andersson (skuespiller)

**Kent Yngve Andersson** (1933–2005) var en svensk skuespiller, manusforfatter og dramatiker.

## Liv og virke
Kent Andersson vokste opp i en arbeiderfamilie med seks søsken som bodde i bydelen Rambergsstaden på Hisingen i Göteborg. Hans enkle bakgrunn preget mange av hans dikt, sangtekster og teaterstykker. I tenårene arbeidet han ved et papirbruk før han dro til sjøs. Tilbake i hjembyen kom han i kontakt med Atelierteatern hvor han gjorde sin skuespillerdebut. Han debuterte som filmskuespiller i *Vildfåglar* i 1955. Han kom inn ved Göteborgs stadsteaters elevskole i 1958, og på begynnelsen av 1960-tallet gjorde han sine første TV-roller. Han begynte tidlig å skrive teaterstykker og regissere.

## Teater
* *Flotten* 1967
* *Hemmet* 1967
* *Sandlådan* 1968
* *Tillståndet* 1972

### Filmografi
* 1955 – Vildfåglar
* 1963 – Min kära är en ros
* 1965 – Nattcafé
* 1977 – Elvis! Elvis!
* 1978 – Hedebyborna (TV-serie)
* 1980  – Sverige åt svenskarna
* 1981 – Göta kanal
* 1984 – Sköna juveler
* 1985  – Smugglarkungen
* 1986 – Morrhår och ärtor
* 1986  – Bödeln och skökan
* 1986 – Jönssonligan dyker upp igen
* 1988  – Råttornas vinter
* 1989 – Hassel – Terrorns finger
* 1989  – Jönssonligan på Mallorca
* 1990  – Kurt Olsson – filmen om mitt liv som mig själv
* 1991 – Duo Jag (TV-serie)
* 1992 – Vennerman och Winge (TV-serie)
* 1994  – Pillertrillaren
* 1996 – Stengrunden
* 1997 – Hitler och vi på Klamparegatan
* 2001 – Jacobs frestelse
* 2006 – Hem till byn (gjesterolle)

## Bibliografi
* Hemmet 1968
* Flotten 1969
* Flotten,; Sandlådan 1970
* Tillståndet 1972
* Agnes 1973
* Sandlådan 1976
* Chocken 1978
* Chocken, Happyland & vingen 1984
* Kent Andersson 2006

## Priser
*  1967
* Tidningen VI:s litteraturpris 1967
* Svenska Akademiens teaterpris 1970
* Karl Gerhards Hederspris 2002
* Æresdoktorgrad ved Göteborgs universitet 2005

## Referanser


## Eksterne lenker
*
Delingha

**Delingha** (kinesisk: 德令哈; pinyin: *Délìnghā*) er et byfylke i det autonome prefektur Haixi i provinsen Qinghai i Folkerepublikken Kina.

Byfylket hadde  innbyggere i 1999.

## Militært sperreområde
Et stort område er avsperret for utlendinger fordi atomvåpen til tider er blitt utprøvet her. Delingha er missilhovedkvarter for Qinghai, og huser  DF-4'er på fire utskytningsanlegg. Delingha er et av de fem områder der det i 1998 var blitt utplassert mellom 10 og 20 DF-4-raketter.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider 
* Fotos fra Delingha hos ''Panoramio''
Friedrich Wieck

**Johann Gottlob Friedrich Wieck** (1785-1873) var en tysk musiker og musikkpedagog og musikkritiker. Han regnes som en av de mest betydelige musikkpedagoger i det tyskspråklige området i første halvdel av 1800-tallet.

Berømte elever er hans døtre Clara og Marie Wieck, dessuten Hans von Bülow og Robert Schumann. Schumann og Clara Wieck giftet seg mot Friedrich Wiecks ønske.

## Referanser


## Litteratur
* Heinrich Kühne: *Der Musikpädagoge von Pretzsch: Friedrich Wieck*, i: Sächsische Heimatblätter, hefte 2/1987, s. 66-67

## Eksterne lenker
* 
* 
* 
* Biografi
Mike Dunn

**Mike Dunn** (født 20. november 1971 i Middlesbrough i England) er en engelsk profesjonell snookerspiller.

Dunn ble profesjonell i 1991 og hadde sin beste prestasjon i en rankingturnering da han slo blant annet Marco Fu og David Gray og nådde åttendedelsfinalen i Malta Cup i 2005. I 2002 kvalifiserte han seg til verdensmesterskapet i snooker, fra en 72.-plass på verdensrankingen. Han tapte imidlertid i første runde for Matthew Stevens med 6&ndash;10.

## Referanser


## Eksterne lenker
*
Ctenizidae

* Se systematisk inndeling

**Ctenizidae** er en gruppe (familie) av edderkopper som tilhører den forholdsvis primitive gruppen Mygalomorphae. Denne familien er representert med åtte arter i Europa.

## Utseende
Middelsstore til store, kraftige, mørkfargede edderkopper. Som hos andre mygalomorfe edderkopper peker giftklørne på chelicerene bakover. De har en rasplignende struktur (rastellum) på chelicerene som de bruker til å grave med. Spinnvortene er ganske korte.

## Levevis
Disse edderkoppene lever i silkekledte ganger som er lukket med et tykt lokk (fall-lem) av silke, jord og planterester. Det går snubletråder av silke ut fra åpningen slik at edderkoppen kan merke når potensielle byttedyr nærmer seg. Edderkoppen sitter gjerne rett under lokket og holder dette fast ved hjelp av klørne på de fremre beina. Om et insekt skulle komme nær nok, spretter edderkoppen ut og griper byttet. Hunnene lever så godt som hele sitt liv i gangen sin, hannene vandrer en del på leting etter hunner. Hunnen forer ungene med oppgulpede matrester.
Artene i slekten *[[Cyclocosmia]]* lager ikke noe lokk på gangen, men lukker den med sin egen kropp. Bakenden på disse dyrene er dekket av en rund, hard plate som passer til en innsnevring på gangen. Man antar at dette kan være en tilpasning som verner dem mot rov-vepser i familien Pompilidae, som disse edderkoppene er svært utsatt for.

## Giftige arter
Som andre mygalomorfe edderkopper har de et kraftig bitt, men de er ikke regnet som farlige for mennesker.

## Utbredelse
Familien forekommer i alle verdensdeler bortsett fra Antarktis, men bare i varme områder. Flest arter er det i det sørlige Afrika.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Gruppe Bipectina
****** Familie Ctenizidae
******* Slekten *[[Bothriocyrtum]]* Simon, 1891 – 3 arter, USA, Mexico og Taiwan
******* Slekten *[[Conothele]]* Thorell, 1878 – 18 arter, fra Seychellene til Australia
******* Slekten *[[Cteniza]]* Latreille, 1829 – 4 arter. I Europa:
******** *[[Cteniza brevidens]]* (Doleschall, 1871)
******** *[[Cteniza moggridgei]]* O. P.-Cambridge, 1874
******** *[[Cteniza sauvagesi]]* (Rossi, 1788)
******** *[[Cteniza solitaria]]* (Risso, 1826)
******* Slekten *[[Cyclocosmia]]* Ausserer, 1871 – 7 arter, Amerika og Asia
******* Slekten *[[Cyrtocarenum]]* Ausserer, 1871 – 2 arter, Europa:
******** *[[Cyrtocarenum cunicularium]]* (Olivier, 1811)
******** *[[Cyrtocarenum grajum]]* (C.L. Koch, 1836)
******* Slekten *[[Hebestatis]]* Simon, 1903 – 2 arter, Nord- og Mellom-Amerika
******* Slekten *[[Latouchia]]* Pocock, 1901 – 16 arter, Øst-Asia
******* Slekten *[[Stasimopus]]* Simon, 1892 – 42 arter, sørlige Afrika
******* Slekten *[[Ummidia]]* Thorell, 1875 – 23 arter, vidt utbredt. I Europa:
******** *[[Ummidia aedifactoria]]* (Westwood, 1840)
******** *[[Ummidia occidentalis]]* (Simon, 1909)

## Eksterne lenker
* 
* Bildegalleri over nordamerikanske arter
* Fauna Europaea Web Service, utbredelsesdatabase over europeiske dyr
Nina Græger

**Nina Græger** (født 1965) er en norsk statsviter og forsker.

Græger ble cand.polit. i statsvitenskap ved Universitetet i Oslo i 1994 og forsvarte sin doktorgrad i statsvitenskap samme sted i 2007. Hennes doktorgradsavhandling hadde tittelen *Norsk forsvarsdiskurs 1990-2005: Internasjonaliseringen av Forsvaret*. Grægers forskningsfelt er i hovedsak norsk og europeisk sikkerhetspolitikk samt transatlantiske relasjoner, der hun har utgitt en rekke artikler og bokkapitler.

Fra 1. juli 2025 er hun direktør for Institutt for fredsforskning (PRIO), og avløser dermed Henrik Urdal.

Græger har også tidligere vært tilknyttet PRIO, som forsker i perioden 1993–1998. I årene etter og frem til utnevnelsen ved København universitet, var hun tilknyttet Norsk utenrikspolitisk institutt som forsker og leder av Avdeling for internasjonal politikk. Fra 2019-2025 var Græger professor og instituttleder ved Institut for Statskundskab ved Københavns Universitet. 

Nina Græger var i en årrekke aktiv i  Arbeiderpartiet. I 1996 var Græger rådgiver for daværende nærings- og energiminister Jens Stoltenberg. 1998–2012 var hun medlem av Arbeiderpartiets forsvarspolitiske kontaktutvalg, og 2015–2022 medlem av partiets internasjonale utvalg.

## Referanser


## Eksterne lenker
* 
* Nina Græger på NUPIs hjemmesider.
* Nina Græger på hjemmesidene til Københavns Universitet.
AISSat-1

**AISSat-1** er en norsk satellitt som ble skutt opp fra Sriharikota i India 12. juli 2010 i regi av Satish Dhawan Space Centre. Satellitten har som oppgave å bedre sjøsikkerheten i Nordområdene. Satellitten, som er en eksperimentsatellitt, mottar og videresender signaler fra det automatiske identifikasjonssystemet AIS. Dermed er dekningsområdet for AIS utvidet fra de kystnære farvann til alle havområder Norge forvalter.

AISSat-1 er en nanosatellitt som er formet som en kube på 20 x 20 x 20 cm. Den veier seks kilo. Teknologien ombord i AISSat-1 er utviklet i et samarbeid mellom Forsvarets forskningsinstitutt, Kongsberg Seatex, Kystverket og Norsk romsenter. Satellitten har kostet 30 millioner kroner og er finansiert av Nærings- og handelsdepartementet.

Oppskytingen fra India var planlagt til 9. mai 2010, men ble utsatt fordi det ble oppdaget en feil i raketten under testing før oppskytingen. Satellitten ble skutt opp fra India 12. juli 2010. Det er også bygget en satellitt AISSat-2 som er en kopi av AISSat-1. Den ble skutt opp fra den russiske rombasen Bajkonur i Kasakhstan 8. juli 2014. En tredje AISSat-3 er planlagt for operative behov.

## Se også
* NCUBE

## Referanser




## Eksterne lenker
* AISSat-1 – Norsk romsenter
Runner Runner

**Runner Runner** er et amerikansk pop-punkband fra Huntington Beach, California, stiftet i 2008. Bandet består av frontmann og vokalist Ryan Ogren, gitarist Nick Bailey, gitarist Peter Munters, bassist Jon Berry og trommeslager James Ulrich.

Annonserte 28. april 2010 at de hadde, som første band, skrevet under for plateselskapet Clear Entertainment/C.E. Music, som er en del av David Lettermans Worldwide Pants Incorporated.

Runner Runners første plate blir gitt ut av EMI Music's Capitol Records, Clear Entertainment/C.E. Music og MRV ALLIANCE .

## Referanser


## Eksterne lenker
* Runner Runner hos myspace.com
* Runner Runner hos mrvmusic.com
* David Letterman starts record label, signs pop-punk band
Idiopidae

* Se systematisk inndeling

**Idiopidae** er en gruppe (familie) av edderkopper som tilhører den forholdsvis primitive gruppen Mygalomorphae. Denne familien er representert med én art i Europa (i politisk, ikke geografisk forstand). Det er en nokså artsrik familie der nesten alle artene lever på den sørlige halvkulen.

## Utseende

Store, gjerne mørkfargede, sparsomt hårete edderkopper. Hannene har ofte en spore på det fremste beinparet.

## Levevis
Som de fleste andre mygalomorfe edderkopper bygger den silkekledte ganger. Noen, men ikke alle, artene lukker disse med en dør av silke. Gangene kan ha flere utganger.

## Utbredelse
Familien er vidt utbredt, men de aller fleste artene lever på den sørlige halvkulen, særlig Australia, New Zealand og det sørlige Afrika. De finnes ikke i Europa i geografisk forstand, men én art lever på Kanariøyene.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Gruppe Bipectina
****** Familie Idiopidae
******* Slekten *[[Aganippe]]* O. P.-Cambridge, 1877 – 15 arter, Australia
******* Slekten *[[Anidiops]]* Pocock, 1897 – 2 arter, Australia
******* Slekten *[[Arbanitis]]* L. Koch, 1874 – 3 arter, Australia
******* Slekten *[[Blakistonia]]* Hogg, 1902 – 3 arter, Australia
******* Slekten *[[Cantuaria]]* Hogg, 1902 – 42 arter, New Zealand
******* Slekten *[[Cataxia]]* Rainbow, 1914 – 11 arter, Australia
******* Slekten *[[Ctenolophus]]* Purcell, 1904 – 7 arter, Sør-Afrika
******* Slekten *[[Eucyrtops]]* Pocock, 1897 – 3 arter, Australia
******* Slekten *[[Euoplos]]* Rainbow, 1914 – 14 arter, Australia
******* Slekten *[[Galeosoma]]* Purcell, 1903 – 12 arter, sørlige Afrika
******* Slekten *[[Genysa]]* Simon, 1889 – 3 arter, Madagaskar
******* Slekten *[[Gorgyrella]]* Purcell, 1902 – 4 arter, Afrika
******* Slekten *[[Heligmomerus]]* Simon, 1892 – 8 arter, Afrika og India
******* Slekten *[[Hiboka]]* Fuge, 1922 – én art, Madagaskar
******* Slekten *[[Idiops]]* Perty, 1833 – 88 arter, vidt utbredt
******* Slekten *[[Idiosoma]]* Ausserer, 1871 – 3 arter, Australia
******* Slekten *[[Misgolas]]* Karsch, 1878 – 50 arter, Australia
******* Slekten *[[Neocteniza]]* Pocock, 1895 – 17 arter, Sør-Amerika
******* Slekten *[[Prothemenops]]* Schwendinger, 1991 – én art, Thailand
******* Slekten *[[Scalidognathus]]* Karsch, 1891 – 4 arter, Asia
******* Slekten *[[Segregara]]* Tucker, 1917 – 2 arter, Sør-Afrika
******* Slekten *[[Titanidiops]]* Simon, 1903 – 3 arter, Afrika, én på Kanariøyene:
******** *[[Titanidiops canariensis]]* Wunderlich, 1992

## Kilder
* Fauna Europaea Web Service, utbredelsesdatabase over europeiske dyr 

## Eksterne lenker
*
Vancouver Olympic/Paralympic Centre

**Vancouver Olympic/Paralympic Centre**, eller **Vancouver Olympic Centre**, er et nybygd sportssenter  og curlingbane ved  Hillcrest Park i Vancouver, Britisk Columbia, Canada. Byggingen av arenaen startet i mars 2007, og ble ferdigstilt til Junior-VM i curling i 2009, selv om ikke hele arenaen var ferdig. Under Vinter-OL 2010 hadde den en kapasitet på 6000 tilskuere og huser curlingturneringen.

## Etter Vinter-OL 2010
Etter Vinter-OL og de paralympiske leker, kommer arenaen til å bygges om til å bli en flerbrukshall, og kommer til å inneholde blant annet en ishockeybane, en sportshall, et bibliotek og åtte curlingbaner.

## Referanser


## Eksterne lenker
*
SOAS, University of London

**School of Oriental and African Studies** (**SOAS**) er et universitet grunnlagt i 1916 i det sentrale London, som sammen med flere London-baserte universiteter tilhører University of London. Universitet består av to campuser. Hovedcampusen er ved Russell Square i bydelen Bloomsbury, sammen med søsterkollegiene University College London og Birkbeck, University of London. I 2001 tilkom en campus i bydelen Islington ved Vernon Square, om lag 20 minutters gangavstand fra hovedcampusen.

SOAS' utdannelse er i hovedsak fokusert på humaniora, politikk, rettsvitenskap, kultur og språk innen de geografiske regioner Afrika, Midtøsten og Asia. Universitetet tilbyr over 300 grunnutdannelser og et syttitall masterutdannelser.

Til universitetet er det også knyttet to gallerier: *The Percival David Foundation of Chinese Art* innehar en av Europas mest omfattende samlinger av kinesisk keramikk og porselen. *Brunei Gallery* har en samling med samtidige og historiske gjenstander fra Afrika, Midtøsten og Asia.

## Rangeringer
SOAS ble rangert som nummer 43 av 126 britiske utdanningsinstitusjoner på Complete University Guides liste for 2016 og som nummer 26 av 119 britiske universiteter på *The Guardians* 2016-liste.

I QS World University Rankings for 2014 rangerte SOAS som nummer 331 av verdens universiteter.

## Referanser


## Eksterne lenker
* SOAS, University of London
Melo

**Melo** (spansk: *Villa de Melo*) er en by i det nordøstlige Uruguay. Byen, som har om lag 50 000 innbyggere, er hovedstad i Cerro Largo-departementet. 

## Historie
Melo ble grunnlagt i 27. juni 1795 av Agustín de la Rosa.

## Befolkning
Melo hadde 50 578 innbyggere i 2004

Kilde:

## Kultur og severdigheter
* Catedral de Nuestra Señora del Pilar (Katedral).
* Museo de Historia Regional (Museum). 
* Museo de Juana de Ibarbourou (Museum).

## Parker
Melo har en park, Parque General Rivera, oppkalt etter Uruguays president José Fructuoso Rivera (1784–1854).

## Transport
 Ruta 7 forbinder Melo med Montevideo og  Brasil.

 Ruta 8 forbinder Melo med Minas og Aceguá (nord).

 Ruta 26 forbinder Melo med Ansina, Tacuarembó, Paysandú og Salto (vest).

## Kjente personer fra Melo
* Juana de Ibarbourou (1892-1979), uruguayansk forfatter og poet.

## Referanser


## Eksterne lenker
* Melo welcomeuruguay.com (Engelsk)
* MLZ Melo Airport  airgorilla.com
* Kart over Melo (INE)
Sam Sullivan

**Sam Sullivan** (født 1959) var Vancouvers borgermester i perioden 5. desember 2005 til 8. desember 2008, og tilhører sentrum-høyre-partiet Non-Partisan Association (NPA). Han er rullestolbruker, etter å ha brukket nakken i en skiulykke som nittenåring.

## Eksterne lenker
* 
* 
*
Sam’s Song

**«Sam's Song»** er en amerikansk sang med melodi av Lew Quadling og tekst av John Elliot.

Gary Crosby & Friend {Bing Crosby}, (Matty Matlock's All Stars), har spilt inn sangen. Den ble utgitt på platen Decca 27112.

Joe «Fingers» Carr har også spilt inn sangen. Den ble utgitt på platen Capitol Records 962.

## Norsk versjon
Tola har skrevet en norsk tekst. Den norske tittelen er «Sams song». Sølvi Wang og Bent Masen, sang, med Egil Monn-Iversens orkester har spilt inn sangen. Den ble utgitt på 78-platen HMV A.L. 3147 i 1951.

## Listeplasseringer
Crosbys versjon lå på Billboard Best Sellers In Stores-listen i 19 uker med nummer tre som høyeste plassering.

Carrs versjon lå på listen i 13 uker med nummer syv som høyeste plassering.

## Referanser
Rolf Gerhard Tiedemann

**Rolf Gerhard Tiedemann** (født 8. februar 1941, død 1. august 2019) var en tysk sinolog som underviste ved det historiske fakultet ved School of Oriental and African Studies i London. Hans forskningsinteresser var særlig kristendommen i Kina, bokseropprøret og kinesiske sosiale bevegelser.

Han fikk sin høyere utdannelse ved University of Wisconsin og fra University of London.

Fra 1980-årene besøkte han ofte Folkerepublikken Kina for feltarbeid, undervisning og akademiske konferanser. Han var redaktør for, og hovedbidragsyter til, to sentrale referanseverker: *Reference Guide to Christian Missionary Societies in China: From the Sixteenth to the Twentieth Century* (2009), og *Handbook of Christianity in China: 1800 – Present* (2010).

## Verker i utvalg
* *Rural Conflict in North China, 1868-1935*, Fairbank Center for East Asian Research, 1978, ASIN: B00072JHCI
* *Rural Unrest in North China 1868-1900: With Particular Reference to South Shandong*, University of London dissertation, London, 1991
* «Baptism of Fire: China's Christians and the Boxer Uprising of 1900», i ''International Bulletin of Missionary Research'', 1. januar 2000. Nettutgave. Nettsted besøkt 28. februar 2008.
* (red. sammen Robert Bickers): *The Boxers, China, and the World*, 2007, Lanham, MD: Rowman & Littlefield, ISBN 07425539572007
* (red.): *Reference Guide to Christian Missionary Societies in China: From the Sixteenth to the Twentieth Century*, 2009, Armonk, N.Y.: M.E. Sharpe, ISBN 9780765618085
* (red.:) *Handbook of Christianity in China – Volume Two: 1800 – Present*, 2010, Brill, ISBN 978-90-04-11430-2.

## Referanser
Leo Obstbaum

**Leo Obstbaum** (født 26. oktober 1969 i Buenos Aires, Argentina, død 21. august 2009) var en argentinsk-født spansk designer. Han var direktør for utformingen av designet til Vinter-OL 2010 i Vancouver, før han brått døde i 2009. Obstbaum var ansvarlig for designet av viktige ting og symbol i OL, blant annet medaljene, fakkelen og maskotene.

## Referanser


## Eksterne lenker
* Vancouver Winter Games (Intervju)
* Leo Obstbaum Studio
USS «Arleigh Burke» (DDG-51)

**USS «Arleigh Burke»** (**DDG-51**) er en destroyer i Arleigh Burke-klasse med hjemmehavn i Norfolk i Virginia. Skipet, som er oppkalt etter admiral Arleigh Burke, en av de mest berømte amerikanske admiralene fra andre verdenskrig, tilhører Atlanterhavsflåten i den amerikanske marinen.
Skipet ble bygget av Bath Iron Works og levert til den amerikanske marinen den 29. april 1991.

## Eksterne lenker
* 
* Naval Vessel Register
Kalundborg slott

**Kalundborg slott** ble sannsynligvis bygget av Valdemar Atterdag (1340–1375). Slottet besto av et femfløyet bygningskompleks omgitt av dobbelte ringmurer. Langs innersiden av den ytterste ringmuren lå også en del hus mellom de store forsvarstårnene. 

Kalundborg slott var på 1300-1400-tallet et av Danmarks viktigste slott. Her samlet konger og stormenn seg til politiske forhandlinger og i krigstid var Kalundborg et viktig, militært støttepunkt. 

I 1494, i kong Kong Hans' tid ble det holdt et stendermøte, hvor udelelighetsbrevet ble vedtatt 31. mai. I brevet ble det slått fast at Danmarks Rike var et fritt valgrike, hvilket vil si at landet ikke kunne stykkes ut i arvelodd. Kong Hans' mor Dorothea av Brandenburg hadde borgen som enkesete og døde her i 1495. Tycho Brahes bror, Steen Brahe var lensmann på Kalundborg i over 40 år. 

Danmarks rikes arkiv ble oppbevart i det store tårnet «Folen» ca. 1400-1536. Slottet fikk så omfattende skader i svenskekrigene, at de svenske beleiringstroppene i 1659 lot byens borgere rive slottet. 

De eneste synlige rester av slottet i dag er fundamenter fra «Folen» og det lille tårnet «Fars Hat» samt en del av ringmuren.

## Statsfanger
En lang rekke statsfanger satt på Kalundborg slott:

* Sten Sture den yngres enke Kristina Nilsdotter Gyllenstierna med mor og barn
* Christian II  ble i 1549 overført til slottet som fange og døde her 10 år senere.
* Charles de Mornay feltherre, svensk krigsfange, 1566-71
* Matematikeren Christoffer Dybvad satt i «Folen» fra 1621 til han døde knapt 2 år senere.

## Referanser


## Eksterne lenker
* Kalundborg på Den digitale byport
* ''Kalundborg'', Salmonsens konversationsleksikon
Vancouver Convention Centre

**Vancouver Convention Centre** (også kjent som Vancouver Convention & Exhibition Centre, eller VCEC), er et konferansesenter i Vancouver, Britisk Columbia, Canada, og er et av Canadas største konferansesentre. Med åpningen av den nye West Building i 2009, har det nå 43 991 kvadratmeter med møteplasser. Senteret eies av British Columbia Pavilion Corporation, et aksjeselskap eid av myndighetene i British Columbia. Under Vinter-OL 2010 ble senteret brukt som et pressesenter.

## Eksterne lenker
* Vancouver Convention Centre offisielle side
Nancy Lee

**Nancy Lee** er en kanadisk sportsjounalist og produsent. Hun har tidligere jobbet for CBC Sports, hvor hun var «*executive director*» fra 2000 til 2006. Hun gikk så over til å bli sjef for kringkastingen for Vinter-OL 2010 i Vancouver.

## Referanser
Lars Bastrup

**Lars Bastrup Jørgensen** (født 31. juli 1955) er en tidligere dansk profesjonell fotballspiller. Han fikk 30 A-landskamper for  og scoret 10 mål. Han ble kåret til Årets fotballspiller i Danmark i 1980.

## Klubbkarriere
Bastrup dannet spisspar med Horst Hrubesch på 1980-tallets sterke HSV-lag, der også store profiler som Uli Stein og Felix Magath. Laget vant to tyske mesterskap i Bundesliga i 1982 og 1983. I 1983 vant han dessuten UEFA Champions League med samme klubb etter å ha slått Juventus 1-0 i finalen.

* Levring
* Kjellerup
* Silkeborg IF
* IHF Århus
* Kickers Offenbach
* IHF Århus
* AGF
* Hamburger SV
* IK Skovbakken
* Ikast FS

## Referanser

## Eksterne lenker
* 
*
Jean Paul

**Johann Paul Friedrich Richter** (1763–1825), var en tysk forfatter. Litterært står han mellom Weimarklassisismen og romantikken. Navneendringen til *Jean Paul* skyldtes hans beundring for Jean-Jacques Rousseau.

## Referanser


## Eksterne lenker
* 
* 
*
CYK-algoritmen

**Cocke-Younger-Kasami-algoritmen**, vanligvis omtalt som **CYK-algoritmen**, er en algoritme som bestemmer hvorvidt en streng kan genereres av en gitt kontekstfri grammatikk og, i så fall, hvordan den kan genereres. Dette kalles å parse en streng. Algoritmen tar i bruk bottom–up-parsing og dynamisk programmering.

Standardversjonen av CYK-algoritmen opererer på kontekstfrie grammatikker gitt på Chomsky normalform (CNF), som en hvilken som helst konteksfri grammatikk kan omgjøres til.

CYK-algoritmen er viktig fordi den beviser at medlemskapsproblemet for kontekstfrie grammatikker er løsbart, og fordi den gjør det på en så effektiv måte. Uttrykt med stor O-notasjon er den lengste mulige kjøretida for CYK-algoritmen \Theta(n^3 \cdot |G|), hvor *n* er lengden av den parsa strengen og |*G*| størrelsen på CNF-grammatikken *G*.

Algoritmen ble oppdaga av de tre som den har fått navnet sitt etter, uavhengig av hverandre: Cocke og Schwartz i 1970, Younger i 1967 og Kasami i 1965.

## Beskrivelse
Den opprinnelige CYK-algoritmen kan beskrives med følgende pseudokode:

 **La** innputt være en streng *S* bestående av *n* tegn: *a*1 ... *a**n*.
 **La** grammatikken inneholde *r* ikke-terminalsymboler *R*1 ... *R**r*.
 Denne grammatikken inneholder delmengden *R**s*, som er mengden startsymboler.
 **La** *P*[*n*,*n*,*r*] være en array av booleanske verdier. Sett alle elementenes *P*-verdi til false.
 **For hver** *i* = 1 til *n*
   **For hver** enhetsproduksjon *R**j* → *a**i*, **sett** *P*[*i*,1,*j*] = true.
 **For hver** *i* = 2 til *n* *-- Spanlengden*
   **For hver** *j* = 1 til *n*-*i*+1 *-- Spanstart*
     **For hver** *k* = 1 til *i*-1 *-- Spanoppdeling*
       **For hver** produksjon *R**A* → *R**B* *R**C*
         **Hvis** *P*[*j*,*k*,*B*] og *P*[*j*+*k*,*i*-*k*,*C*] **så** sett *P*[*j*,*i*,*A*] = true
 **Hvis** minst én av *P*[1,*n*,*x*] er true (*x* itereres over settet *s*, hvor *s* er alle indeksene for *R**s*)
   **Så** er *S* medlem av språket
 **Ellers** er *S* ikke medlem av språket

## Eksterne lenker
* CYK-parsing-demo i JavaScript 
* Interaktivt program fra Universitetet i Leipzig som demonstrerer CYK-algoritmen
Havbugta

**Havbugta** er en boligeiendom på Helgøya, Ny-Hellesund i Søgne i Kristiansand kommune. Den er kjent som et kunstnerhjem ettersom forfatteren Vilhelm Krag (1871–1933) bodde her fra 1916 til sin død i 1933.

Havbugta ble bygget i 1842 av styrmann og los Frederich Nicolaisen Langefeldt (1815–1903). I 1917 ble det kjøpt fra en senere eier av en gruppe av Vilhelm Krags venner, og gitt til Krag som gave i anledning dennes 25-årsjubileum som forfatter året før. Krag, som på denne tiden hadde konsulentarbeid hos Aschehoug som hovedbeskjeftigelse, vekslet i sin gjenværende levetid mellom hovedstaden og Havbugta. Kolleger som Gabriel Scott, Arnulf Øverland og Nordahl Grieg besøkte Krag i Havbugta. 

Huset og miljøet i Ny-Hellesund er skildret i flere av Krags dikt, særlig i samlingen *Sange fra min Ø* fra 1918. 

Huset eies i dag av Krags barnebarn, og er vernet som en del av det gamle bygningsmiljøet i Ny-Hellesund. Det ble totalskadet i en brann 21.3.2013.

## Kilder
* Hilde Diesen. *Dikterhus*. Tell forlag, 1994 (''bokhylla.no – fulltekst)
* nrk.no – Håper man slipper å bygge en kopi, 23.3.2013
Åpningsseremonien til Vinter-OL 2010

**Åpningsseremonien for Vinter-OL 2010** ble avholdt den 12. februar 2010 klokken 18.00 lokal tid på BC Place Stadium i Vancouver i Britisk Columbia i Canada. Dette var første gangen i historien at åpningsseremonien til et OL ble holdt innendørs.

Lekene ble offisielt åpnet av generalguvernøren i Canada, Michaëlle Jean. Organisasjonskomitéen VANOC dediserte seremonien til Nodar Kumaritashvili, den georgiske akeren som døde tidligere samme dag i forbindelse med trening til OL. Cirka 60 000 tilskuere så seremonien, og om lag 4 500 mennesker deltok som artister, dansere o.l.

## Program

### Nasjonsparaden

Paraden startet, som tradisjonen tilsier, med Hellas først. Landene kom deretter inn i alfabetisk rekkefølge til paraden ble avsluttet med vertsnasjonen Canada. Nasjonene ble presentert på både fransk og engelsk, som er de to offisielle språkene i Canada.

## Offisielle tilskuere
* Michaëlle Jean, Canadas generalguvernør
* Jean-Daniel Lafond, generalguvernørens ektemake
* Stephen Harper, Canadas statsminister
* Laureen Harper, statsministerens kone
* Gordon Campbell, Canadas førsteminister
* Nancy Campbell, førsteministerens kone
* Toomas Hendrik Ilves, Estlands president
* Evelin Ilves, Estlands førstedame
* Mikheil Saakashvili, Georgias president
* Valdis Zatlers, Latvias president
* Albert II, Monacos fyrste
* Joe Biden, USAs visepresident
* Jill Biden, USAs andredame

## Se også
*Avslutningsseremonien for Vinter-OL 2010

## Referanser
Skeleton under Vinter-OL 2010 – Kvinner

**Kvinnenes skeletonkonkurranse** under Vinter-OL 2010 i Vancouver fant sted 18. og 19. februar på Whistler Sliding Centre i Whistler, Britisk Columbia. Regjerende olympisk mester var Englands Shelley Rudman etter å ha vunnet konkurransen i vinter-OL 2006 i Torino, Italia. G

Storbritannias Amy Williams tok gullmedaljen, 0,56 sekunder foran Tysklands Kerstin Szymkowiak. Bronsemedaljen gikk til Anja Huber også hun fra Tyskland.

## Resultater

## Referanser
SIT

**SIT** kan vise til:

* SIT – valutakode for slovensk tolar
*Studentsamskipnaden i Gjøvik, Ålesund og Trondheim
* Studentersamfundets Interne Teater
Prolin

**Prolin** er en av de 20 aminosyrene som den genetiske koden koder for. Som det fremgår av figuren har prolin en unik struktur sammenlignet med de 19 andre aminosyrer som levende organismer bruker for å bygge opp sine proteinmolekyler. Den danner nemlig en ringstruktur med fem atomer, og nitrogenatomet i aminogruppen er involvert. Prolin tilhører de nøytrale, hydrofobe aminosyrene. Den er ikke regnet som en essensiell aminosyre, da menneskekroppen er i stand til å syntetisere den på egen hånd.

## Referanser
Steve Rodbys diskografi

**Steve Rodbys diskografi** er en liste over alle musikalske bidrag den amerikanske bassisten Steve Rodby har utgitt samt noen av hans prosjekter som produsent. Listen er ordnet etter samarbeidspartnere og hans definitivt viktigste medmusikere gjennom hans karriere har vært medlemmene i gruppen Pat Metheny Group, men han har også laget musikk sammen med andre musikere.

## Med Pat Metheny Group

## Med Pat Metheny

## Med Lyle Mays

## Andre prosjekter
Rodby har også vært med på mange prosjekter, noen over flere innspillinger og andre kun til en.

### Som produsent
*Oregon: «*Northwest Passage*»
*Paul McCandless: «*Premonition*»
*Michael Manring: «*Drastic Measures*»
*Montreux: «*Let Them Say*»
*Pat Coil: «*Schemes and Dreams*» (produsert med Lyle Mays)
*Noa: «*NOA*» (produsert sammen med Pat Metheny)
*Imaginary Day Live DVD

## Referanser


## Eksterne lenker
* Diskografi på PatMetheny.com
* Jazzdisco.org Pat Metheny Discography
Svenska handelshögskolan

**Svenska handelshögskolan** (også kjent som **Hanken**) er en svenskspråklig høyskole innen handelsfag fag i Finland. Høyskolen ble grunnlagt i 1909 under navnet *Högre Svenska Handelsläroverket* og fikk sitt nåværende navn i 1927. Den var en privat høyskole frem til 1975 da den ble overtatt av staten. Høyskolen har fra starten ligget i Helsingfors, men fra 1980 gis det også undervisning i Vasa. 

I 2000 fikk høyskolen den europeiske kvalitetsakkrediteringen EQUIS.

Hanken har rundt 2130 studenter og 230 ansatte. Rundt 170 personer studerer for doktorgraden. 

## Institutter
Hanken har fem institutter. Disse er:
* Finansiell økonomi og økonomisk statistikk 
* Bedriftsledelse og organisasjon 
* Markedsføring
* Nasjonaløkonomi 
* Regnskap og handelsrett

## Forskning
Innen forskning har Hanken fire forskningsområder:
* Finansiell økonomi og økonomisk statistikk 
* Bedriftsledelse og organisasjon
* Immaterialrett
* Tjeneste- og relasjonsmarkedsføring

## Referanser


## Eksterne lenker
* 
* ''Uppslagsverket Finland'', Svenska handelshögskolan
Lanes

**Lanes** er et nes som befinner seg i Maudalsvatnet i Bjerkreim kommune i Rogaland. Neset har en beliggenhet omringet av høye fjell. Det har tidligere vært egen gard på neset, men nå er det bare noen hustufter igjen. 

Som sjølstendig gard regnes Lanes for å ha blitt lagt øde etter Svartedauden, og gjenopptatt omkring år 1600. Fra 1805 ble halve garden ble drevet fra en av Maudal-gardene, og mot slutten av århundret ble det gjenværende bølet lagt øde og brukt fra Veen.

## Referanser
Janet Evanovich

**Janet Evanovich** (født **Janet Schneider**; 22. april 1943) er en amerikansk forfatter, mest kjent for sin bokserie med Stephanie Plum. 

## Bibliografi

### Enkeltromaner
(originalt skrevet under pseudonymet Steffie Hall)
# *Hero at Large* (1987)
# *Foul Play* (1989)
# *The Grand Finale* (1988)
# *Thanksgiving* (1988)
# *Manhunt* (1988)
# *Ivan Takes a Wife* (1988) 
# *Naughty Neighbor* (1992)
# *Love Overboard* (2005)

### Elsie Hawkins-serien
# *Back to the Bedroom* (1989)
# *Smitten* (1990)
# *Wife for Hire* (1990)
# *Rocky Road to Romance* (1991)

### Stephanie Plum-serien
# *[[En for dusør]] (originaltittel: *One for the Money*) (1994)
# *To om en morder* (originaltittel: *Two for the Dough*) (1996)
# *Den gode hensikt* (originaltittel: *Three to Get Deadly*)(1997)
# *En utsøkt hevn* (originaltittel: *Four to Score*) (1998)
# *Utro tjener* (originaltittel: *High Five*) (1999)
# *Opp i røyk* (originaltittel: *Hot Six*) (2000)
# *Hjerterått* (originaltittel: *Seven Up*) (2001)
# *Hard Eight* (originaltittel: *Hard Eight*) (2002)
# *To the Nines* (2003)
# *Ten Big Ones* (2004)
# *Eleven on Top* (2005)
# *Twelve Sharp* (2006)
# *Lean Mean Thirteen* (2007)
# *Fearless Fourteen* (2008)
# *Finger Lickin' Fifteen* (2009)
# *Sizzling Sixteen* (2010)
# *Smokin' Seventeen* (2011)
# *Explosive Eighteen* (2011)
# *Notorious Ninetee*n (2012)
# *Takedown Twenty* (November 19, 2013)

=== Andre Stephanie Plum ===
(aka "Between the Numbers")

# *Visions of Sugar Plums* (2002)
# *Plum Lovin'* (2007)
# *Plum Lucky* (2008)
# *Plum Spooky* (2009)

=== Wicked-serien ===
(Diesel & Lizzy)
# *Wicked Appetite* (2010)
# *Wicked Business* (2012)

=== The Barnaby-serien ===
# *Metro Girl* (2004)
# *Motor Mouth* (2006)
# *Trouble Maker 1*, *Trouble Maker 2* (2010)

=== Serien om Charlotte Hughes ===
(Max Holt)
# *Full House* (1989) (Utgitt på nytt i desember 2012)
# *Full Tilt* (2003) (Utgitt på nytt i juni 2013)
# *Full Speed* (2003) (Utgis på nytt i november 2013)
# *Full Blast* (2004) (Utgis på nytt i april 2014)
# *Full Bloom* (2005) (Utgis på nytt i oktober 2014)
# *Full Scoop* (2006) (Utgis på nytt i 2015)

=== Serien om Leanne Banks ===
(Cate Madigan)
# * Hot Stuff* (2007)

=== With Dorien Kelly ===
# *Love in a Nutshell* (2012)
# *The Husband List* (2013)

=== Non-fiction ===
# *How I Write'' (2006)

## Referanser


## Eksterne lenker
* 
* 
* 
*
Slaget om Malaya

**Slaget om Malaya** ble satt i gang 8. desember 1941, rett etter angrepet på Pearl Harbor. Den japanske 25. armé invaderte Britisk Malaya fra Fransk Indokina og Thailand. Japan startet også strategisk bombing av Singapore.

Den japanske invasjonen møtte motstand i det nordlige Malaya av det indiske III korps og flere britiske bataljoner. Den japanske 25. armé var tallmessig underlegen, men kompenserte det ved å konsentrere sine styrker. De japanske styrkene var overlegne i bruk av flystøtte ved angrep, panserstyrker, koordinering og hadde krigserfaring fra kampene i Kina. Det japanske flyvåpenet var også tallmessig underlegne, men overlegne kampfly som A6M Zero gjorde at japanerne fikk herredømme i luften. De allierte styrkene hadde ikke stridsvogner, noe som ga de en vesentlig dårligere posisjon.

I løpet av høsten 1941 forsterket Storbritannia forsvaret av Malaya med slagskipet HMS «Prince of Wales» og slagkrysseren HMS «Repulse» og fire jagere, benevnt «Styrke Z». De to store fartøyene ble raskt senket av japanske fly og derved var østkysten av Malaya sårbar for angrep fra japanske amfibiestyrker.

De raskt fremrykkende, japanske styrkene isolerte indiske enheter som forsvarte kysten og tvang dem til å overgi seg. Under fremrykkingen bruke også japanerne infanteri på sykkel, og lette stridsvogner, noe som ga høy mobilitet i de tette jungelområdene. Selv om flere allierte enheter ble satt inn i kampen ble de presset og hindret i å regruppere seg; og offensiven fortsatte mot Singapore. Byen var en viktig base og senter for det første, samlede, allierte kommandosenter i andre verdenskrig (American-British-Dutch-Australian Command – ABDACOM)

Den 31. januar 1942 trakk de siste allierte styrkene seg tilbake fra Malaya og ingeniørstyrker sprengte «Johor Causeway» som bandt sammen Johore på fastlandet og Singapore. 50&nbsp;000 allierte soldater hadde blitt tatt til fange.

## Eksterne lenker
* The Japanese Conquest of Malaya and Singapore 1941-1942  
* Invasion of Malaya
Arna Turn- og Idrettslag

**Arna Turn- og Idrettslag** er et idrettslag fra Arna i Bergen kommune.

Idrettslaget ble stiftet i 1889 og driver idag med turn og dertil beslektede aktiviteter.

## Eksterne lenker

Offisiell hjemmeside
Magne Orre

**Magne Orre** (født 16. april 1950 på Notodden) er en norsk murer og tidligere toppsyklist fra Barkåker utenfor Tønsberg. 

Han brakk benet i England rundt 1974 og armen i Fredsrittet 1975 og 76, men var kaptein på OL-laget 1976. Rundt 1982 var han trener for CK Jarlsberg og rittleder for Rikstotorittet. På slutten av 80-tallet for junioravdelingen i Glåmdal SK, så for Tønsberg CK.  Orre var det som trente opp  Steffen Kjærgaard og Lars Petter Nordhaug.

Han er far til juniornorgesmester Henning Orre og stjernekokk Henrik Orre.

## Meritter
* Olympiske leker
** 1972:  4.-plass i 100 km lagtempo
** 1976:  8.-plass i 100 km lagtempo
* NM i landeveissykling
** Individuell fellesstart:  Seier i 1976
** Lagtempo:  
*** Seier i 1970 (for Grenland SK) med Leif Yli, Jan Bühring Andersen og Tom Martin Biseth
*** Seier i 1972 og '73 (for Tønsberg CK) med Dag Linnestad, Tom Martin Biseth og Arne Raaen
* Nordisk mesterskap
** Lagtempo:  Nr. 2 i 1972, 73, 74, 75 og 76

## Referanser


## Eksterne lenker
*
Olav Mugaas

**Olav Martin Mugaas** (født 11. juli 1950 i Øystese, Hardanger) er en norsk næringslivsleder. Han er kjent som leder av sentrale mediebedrifter i Norge.

Mugaas er utdannet cand. mag. med fagene norsk, historie og offentlig rett fra Universitetet i Oslo. Han utdannet seg også til bedriftsøkonom ved Bedriftsøkonomisk Institutt.

Mugaas var aktiv i AKP(m-l), var disponent i *[[Klassekampen]]* og ledet ml-bevegelsens trykkeribedrift Duplotrykk til å gå med overskudd. Han brøt med partiet i 1983 og ble selger i Norsk Data. Mugaas var til 1987 salgssjef i Norsk Data Comtec AS.

Mugaas har hatt en rekke lederstillinger og styreverv i norsk mediebransje. Han ble i 1987 administrerende direktør i *[[Oslo-avisen]]*. Etter at denne avisen ble lagt ned, ble Mugaas i 1989 direktør i Norsk Arbeiderpresse, der han var til 1991, da han ble administrerende direktør i *[[Arbeiderbladet]]*. I 1994 begynte han i ledelsen i *[[Aftenposten]]*, der han fra 1996 til 2007 var administrerende direktør.

Mugaas har hatt en rekke verv som styreformann og styremedlem i norske mediebedrifter, blant annet i *[[Bergens Tidende]]*, *[[Demokraten]]*, *[[Rogalands Avis]]*, *[[Oppland Arbeiderblad]]*, *[[Moss Dagblad]]* og *[[Dagningen]]*, samt Finn.no. Han har også sittet i styret for *[[Svenska Dagbladet]]* og vært styremedlem i styret for Institutt for Journalistikk.

Mugaas er sønn av tidligere personaldirektør i Staten Nils Mugaas og Aasta Mugaas.

## Referanser


## Eksterne lenker

* «Olav Mugaas til First House Media», fra nettsidene til First House, norsk konsulentselskap
Vadfosselva

**Vadfosselva** (også kalt **Solumelva**) er en elvestrekning i Kragerø kommune i Telemark. Den er en del av Kragerøvassdragets utløpselv fra Toke ned til Kilsfjorden ved Kragerø by. Vadfosselva utgjør den 1,4 kilometer lange strekningen fra Tveitereidvannet ned til Vafoss kraftverk, der elva skifter navn til Kammerfosselva.

Foruten Vafoss ligger også Langfoss kraftverk i Vadfosselva, som etter oppdemmingene har mer karakter av en langstrakt innsjø enn ei elv.

## Referanser
Snapstinget

**Snapstinget** var et årlig marked arrangert i forbindelse med Viborg landsting. Det var sentrum for bank- og kredittvesenet på Jylland, i tillegg til å være et alminnelig marked for blant annet korn og kveg.

Man vet ikke hva forstavelsen «snaps» i snapsting egentlig betyr. Det har ikke noe med drikken snaps, idet denne betydningen er langt yngre enn ordet snapsting. 

Opprinnelig fant snapstinget sted i uken etter Helligtrekonger samtidig med det tilsvarende pengemarked i Kiel, kalt Kieler Omslag, men i 1672 ble det flyttet til mars. Senere ble det lagt like efter påsken, og fra 1751 fra den 26. April og 14 dager frem. I 1778 ble det igjen flyttet til juni, i tiden fra den 4 – 20,  hvor der var bedre avsetning for korn og dyr.

Snapsetinget hadde frem til begynnelsen av 1800-tallet avgjørende betydning for kapital og eiendomshandel for hele Jylland, likesom det fik stor betydning for utveksling av nyheter og motestrømninger.

Snapstinget fikk en kraftig oppblomstring mot slutten av 1700-tallet og begynnelsen av 1800-tallet i forbindelse med de såkalte godsslaktninger, hvor spekulanter kjøpte storgods og deretter tjente store penger på å dele dem og selge igjen. Etter at Viborg Landsting ble nedlagt i 1805 begynte det så smått å gå tilbake. Snapstinget fikk en alvorlig knekk i forbindelse med statsbankerotten i 1813 og mot slutten av 1820-årene opphørte det helt.

## Andre betydninger av «Snapsting»
Med en humoristisk henvisning til *snaps* (= akevitt) er «Snapstinget» blitt brukt som (uoffisiell) betegnelse for Rigsdagens (nå: Folketingets) restaurant.

## Kilder
* Hugo Matthiessen: *Snapstinget*, København 1946
* Velkommen til Strejf af Historien, set fra Østjylland (dansk)
Goodnight, Irene

**«Goodnight, Irene»** eller **«Irene, Goodnight»** er en amerikansk sang fra 1800-tallet skrevet og publisert som «Goodnight, Irene» i 1886 av Gussie Lord Davis, en afrikansk-amerikansk komponist. Sangen (da svært endret) ble først spilt inn på plate i 1932 av Huddie «Ledbelly» Ledbetter, som hevdet at han hadde lært den av sin onkel.

Teksten forteller om jeg-personens bekymringsfulle fortid med sin kjærlighet, Irene, og uttrykker hans tristhet og frustrasjon. Flere vers gjør eksplisitte referanser til det overveide selvmordet, mest berømt i linjen *«sometimes I take a great notion to jump in the river and drown»*, som var inspirasjonen til Ken Keseys roman, *Sometimes I Take a Great Notion* fra 1964.

I 1950 spilte den amerikanske folkemusikkgruppen The Weavers sangen inn på plate og ble en nummer én-hit. Selv om den generelt sett var tro, valgte The Weavers å unnlate noe av den mer kontroversielle teksten til Ledbetter, noe som førte til at Time stemplet den som en «dehydrert» og «forskjønnet» utgave av originalen.

På grunn av innspillingens popularitet er imidlertid The Weavers tekst generelt sett den som blir brukt i dag.

Etter 1950 har sangen blitt spilt inn på plate av tallrike artister i flere genre.

I 2002 mottok Ledbetters Library of Congress-innspilling fra 1936 en Grammy Hall of Fame Award.

«Goodnight, Irene» har også blitt berømt som fotballsang for Bristol Rovers FC.

## Coverversjoner
I 1950, året etter Ledbetters død, spilte The Weavers inn sangen på plate.

The Weavers' enorme suksess inspirerte mange andre artister til å spille inn sine versjoner av sangen. Flere av dem ble selv suksessfulle, deriblant Tom Waitz' versjon.

The Tanner Sisters with The Hedley Ward Trio spilte inn en versjon i London 23. september 1950. Den ble utgitt på His Master's Voice B&nbsp;9980 og på His Master's Voice A.L.&nbsp;3128.

## Norsk versjon
Egil Hagen har skrevet en norsk tekst. På norsk bærer den tittelen «Godnatt Irene».

### Innspilling
*Aage Braarud, sang med Robert Levins orkester. Utgitt på 78-platen His Master's Voice A.L.&nbsp;3136 i 1951.
Sydbanen (andre betydninger)

**Sydbanen** kan vise til

*Sydbanen i Danmark, mellom København og Rødby Færge
*Sydbanen (Hannover) (*Hannöversche Südbahn*) i Tyskland, mellom Hannover og Kassel